ธอส.ชูฝากประจำ 7 เดือนแบบขั้นบันไดรับเปิดบัญชีตั้งแต่ 15 ก.ค.-15 ก.ย.58
นางอังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการสนับสนุนการออมภาคประชาชนตามนโยบายของรัฐบาล ธอส.ในฐานะสถาบันการเงินของรัฐที่มุ่งพัฒนานวัตกรรมด้านผลิตภัณฑ์และการให้บริการที่ดีอย่างต่อเนื่อง ซึ่งถือเป็นหนึ่งในพันธกิจหลักของธนาคารจึงได้ จัดทำผลิตภัณฑ์ "เงินฝากประจำ 7 เดือนแบบขั้นบันได (Step Up)"
15 ก.ค. 2558

นางอังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการสนับสนุนการออมภาคประชาชนตามนโยบายของรัฐบาล ธอส.ในฐานะสถาบันการเงินของรัฐที่มุ่งพัฒนานวัตกรรมด้านผลิตภัณฑ์และการให้บริการที่ดีอย่างต่อเนื่อง ซึ่งถือเป็นหนึ่งในพันธกิจหลักของธนาคารจึงได้ จัดทำผลิตภัณฑ์ “เงินฝากประจำ 7 เดือนแบบขั้นบันได (Step Up)”
โดยเดือนที่ 1-4 รับอัตราดอกเบี้ย 1.55% ต่อปี และเดือนที่ 5-7 รับอัตราดอกเบี้ยสูงถึง 3.00% ต่อปี (อัตราดอกเบี้ยเฉลี่ย 2.17% ต่อปี) ธนาคารจ่ายดอกเบี้ยรายเดือนนับจากวันที่ฝาก เงื่อนไขเพียงเปิดบัญชีเงินฝากขั้นต่ำ 10,000 บาท และสูงสุดไม่เกิน 5,000,000 บาท โดยลูกค้า 1 รายเปิดได้ 1 บัญชี และไม่รับฝากเพิ่ม รับเปิดบัญชีตั้งแต่วันที่ 15 กรกฎาคม – 15 กันยายน 2558
พิเศษสำหรับลูกค้าที่เปิดบัญชีเงินฝากขั้นต่ำ 100,000 บาท จะได้รับกระเป๋าคล้องมือลายแพะ ธอส.มูลค่า 250 บาท ฟรี!! และในโอกาสฉลองวันแม่แห่งชาติประจำปี 2558 วันที่ 12 สิงหาคมนี้ ธอส.จึงมอบของขวัญสุดพิเศษให้กับคุณแม่ที่เปิดบัญชีเงินฝากประจำ 7 เดือนแบบขั้นบันได (Step Up) ยอดเงินฝากตั้งแต่ 100,000 บาทขึ้นไป พร้อมกับเปิดบัญชีเงินฝาก ธอส.รักการออมให้แก่บุตรที่มีอายุระหว่าง 7-24 ปี ยอดเปิดบัญชีตั้งแต่ 10,000 บาทขึ้นไป ระหว่างวันที่ 1-31 สิงหาคม 2558 จะได้รับกระเป๋าล้อลาก”ธอส.รักการออม”มูลค่า 450 บาทเพิ่มอีก 1 ใบ